Kad sam bio dijete, djed je kući donio sačmaricu.
Sjećam se da sam prvo pomislio:
„Čovječe, život bi mi bio lakši kad bih je samo ubio i okončao to.”
Ali to je bila samo pomisao.
To je bila samo pomisao.
TRENUTAČNO JE U ZATVORIMA U SAD-U ZATVORENO VIŠE OD 160 000 UBOJICA
VIŠE OD 20 000 NJIH BILI SU TINEJDŽERI KAD SU POČINILI ZLOČIN
Da se bar mogu vratiti i reći si da to ne učinim.
Da učinim doslovno bilo što osim toga.
NOVE SOBE
Mrzim što je to na kraju tako negativno utjecalo na toliko ljudi.
Pogotovo na Ashley.
OVO JE PRIČA ZATVORENIKA 02313973
I ZATVORENICE 02097700
Teško mi pada to što je naša žrtva izgubila život.
Mislim da ni dan-danas nisam sasvim preboljela to što se dogodilo.
Ja nisam zapravo ubojica,
ali do kraja života moram nositi tu oznaku.
Mislim da svi možemo biti opasni.
Ljudi govore: „Čudovište si.”
Ne tvrdim da sam nevin.
Upravo sam nekog hladnokrvno ubio.
JA SAM UBOJICA
IZGUBLJENA NEVINOST
PARIS, TEKSAS
Kad ti netko pokuca na vrata nakon ponoći,
nešto nije u redu.
Moja je žena bila zabrinuta.
STANOVNIK PARISA
Sad mislim da je bila u pravu.
Kad sam otvorio vrata, ugledao sam neki mladi par.
Bilo im je hladno i bili su mokri.
Rekli su mi da imaju nekakvih problema s autom.
Rekao sam im da ću ih odvesti tih nekoliko kilometara
do mjesta kamo su išli.
Ne mogu pojmiti to što se dogodilo nakon toga.
FOTOGRAFIJE S MJESTA ZLOČINA
Nisam ni mogao zamisliti da su sposobni za to.
Ja sam Ashley Morrison, osuđena sam na 30 godina zatvora.
Uhićena sam sa 17 godina.
Ja sam Christian Sims.
Dobio sam 35 godina za ubojstvo s predumišljajem.
Uhićen sam sa 16 godina.
CHRISTIAN SIMS I ASHLEY MORRISON OBOJE SU OSUĐENI
ZA UBOJSTVO ANNIE LOIS SIMS 2014. GODINE
Imao sam težak život.
KAZNIONICA O. L. LUTHER UNIT, TEKSAS
Bilo mi je previše.
Više nisam mogao izdržati.
Svatko ima svoju krajnju granicu. Mislim da je to bila moja.
KAZNIONICA WILLIAM P. HOBBY UNIT, TEKSAS
Kad se osvrnem,
osjećam nekakav velik gubitak.
I uvijek se pitam:
„Što je moglo biti?”
ASHLEY MORRISON PRESELILA SE S OBITELJI U PARIS U TEKSASU 2008. GODINE
DOBRO DOŠLI U POVIJESNI CENTAR PARISA, GDJE TEKSAŠANI STREME KA BOLJEM
Preselili smo se u Teksas kad sam imala 11 godina.
Bio je to malen grad.
Brojne su generacije odrasle ondje.
U školi u koju smo išli
uvijek sam bila tiha i sramežljiva.
Bio sam vrlo nesigurna.
Da, valjda sam bila štreberica.
Zlostavljali su me.
Ali školski bend dao je smisao mom životu.
Zapravo sam bila voditeljica svoje sekcije.
Gotovo su svi moji prijatelji bili u bendu.
CHRISTIAN SIMS PRIDRUŽIO SE BENDU JEDNU GODINU NAKON ASHLEY
Christian i ja upoznali smo se jer smo oboje svirali klarinet.
Isprva je bio vrlo nedruželjubiv.
Ni s kim nije razgovarao. Nije imao prijatelja.
Sjećam se da mi se svidjela ta tajnovitost.
Odavao je dojam osobe koja nije...
Kao da je bio nedodirljiv jer nitko nije znao ništa o njemu.
To me još više privuklo njemu.
Kao tinejdžer bio sam poprilično introvertiran.
Živio sam s bakom i djedom.
Iskreno, mrzio sam to.
Nije mi bilo ugodno.
Moja baka nije bila baš...
Kako da se izrazim?
Bila je vrlo gruba.
Iskreno,
vraški se trudila uništiti mnoga moja prijateljstva.
Stoga si nisam dozvolio da se zbližim ni s kim,
uvijek sam se namjerno odvajao.
Što se tiče Ashley, uz nju sam se napokon osjećao prihvaćenim.
Bio sam šesti razred kad sam upoznao Ashley. Ona je bila sedmi.
Bila je lijepa djevojka.
Ne znam je li to bila kemija.
Bilo je smiješno. Zapravo smo bili suparnici.
Na kraju mi je poslala poruku i sve se razvilo iz toga.
TEKSAŠKI ODJEL ZA ZATVORE
Kako sam ga upoznavala, Christian mi je rekao
da su ga posvojili njegovi baka i djed
jer je imao problema kod kuće i roditelji se nisu mogli brinuti o njemu.
Zato se nikad nije osjećao kao da negdje pripada.
Pričao mi je o baki i djedu i govorio kako nije sretan.
Ni ja nisam imala baš najbolji odnos s mamom.
Ali uz njega sam se osjećala kao da me netko napokon razumije.
I bilo je jako lijepo napokon se osjećati shvaćenom.
Mislim da sam se u tom trenutku
zaljubila u njega.
Bili smo opsjednuti jedno drugim.
Kad se sjetim, kao da nisam bila svoja, kao da sam bila njegov produžetak.
Nije bilo važno što sam ja htjela i mislila.
Činila sam sve što je htio. I to mi je bilo u redu.
Situacija se brzo razvijala.
Viđali smo se svaki dan.
Valjda zato što sam se zaljubio ili što već,
otvorio sam joj se i jako se zbližio s njom
te smo razgovarali o temama o kojima nisam razgovarao ni s kim.
Najvjerojatnije nas je to još više zbližilo.
Pokušavali smo pronaći utjehu jedno u drugome.
Jedne večeri mama i ja gadno smo se posvađali.
Moj je prvi instinkt bio reći to Christianu
jer bi me zaštitio i bio uz mene.
Našli smo se i smislili neku priču
kako bi se mogao useliti k meni
jer sam smatrala da bi me mogao zaštititi.
CHRISTIAN SE USELIO U KUĆU ASHLEYNIH RODITELJA U LISTOPADU 2014.
ON JE IMAO 16, A ONA 17 GODINA
Isprva je bilo sjajno.
Ali nisam znala za njegovo mentalno zdravlje
dok se nije uselio sa mnom i mojom obitelji.
Ne bih rekla da sam to stvarno shvatila.
Znao se razljutiti na sitnice.
Ljutio bi se na moje sestre,
osobito na najmlađu, koja je tad imala tri godine.
I imao je oružje u kući koje je donio sa sobom.
Bilo je strašno.
Isprva je bilo sjajno.
Baka mi više nije zagorčavala život.
Ali što je više vremena prolazilo, to smo više problema imali.
Činilo se da sve postaje samo sve gore i gore.
A ja sam htio pobjeći od toga.
Iznenada sam rekao: „Jebeš ovo. Odlazim.”
Na kraju sam rekao Ashley: „Ne znam želiš li poći sa mnom,
ali ja odlazim.”
Rekla je: „Želim ići s tobom.”
Odgovorio sam...
Pa...
Uglavnom, na kraju je odlučila poći sa mnom.
Plan nam je bio pobjeći skupa.
Tipične tinejdžerske ideje.
Ali preraslo je u nešto drugo.
Spomenuo je da želi ubiti baku i djeda
i ukrasti sve od njih
te započeti naš život bez pravila i bez odraslih.
Nisam to htjela.
Jesam li mu vjerovala? Ne baš.
Ali sjećam se da u tom trenutku više nisam bila sretna s njim.
No uvukao je moju obitelj u to i prijetio im.
Rekao je: „Ako se riješim razloga zbog kojeg ne želiš sa mnom,
onda ćeš svakako ići sa mnom.” Bez obzira na to.
Tad nije bilo važno vjerujem li u to što govori
jer nisam htjela riskirati
da ne povjerujem da je sposoban za takvo što i da budem u krivu.
Iskreno, ne sjećam se kako je taj dan krenuo.
Sjećam se da sam pakirala kufere...
Mama je ušla u sobu i pitala me što se događa.
Sjećam se da sam plakala i rekla:
„Moram otići iz kuće. Iseljavamo se. Odlazimo.”
Kad sam pošla prema vratima, mama me gurnula.
Uzela mi je ključeve i mobitel.
Više se nisam mogla vratiti. Nisam bila dio obitelji.
DANA 17. PROSINCA 2014., NEDUGO NAKON PONOĆI,
ASHLEY JE NAPUSTILA OBITELJSKI DOM S CHRISTIANOM
Počeli smo hodati.
Bila je noć.
Dugo smo hodali.
Na kraju smo došli do kuće...
gdje smo pokucali na vrata i tražili prijevoz.
Taj nas je tip odvezao
do nekog mjesta u blizini kuće Christianovih djeda i bake.
UBRZO NAKON ZORE PAR SE PRIBLIŽIO KUĆI CHRISTIANOVE TETKE,
KOJA JE TAKOĐER ŽIVJELA U BLIZINI
U KUĆI NIJE BILO NIKOGA
Otišli smo do moje tetke.
Vrata su bila zaključana.
Gurnuo sam komarnik i otvorio prozor, pa smo ušli.
Pregledao sam kuću i na kraju našao oružje.
Provjerio sam metke i vratio šaržer.
Rekao sam Ashley: „Idem na nekih 15 minuta. Čekaj me ovdje.”
I otišao sam.
CHRISTIAN JE UZEO PUŠKU I OTIŠAO DO KUĆE BAKE I DJEDA
OSTAVIO JE ASHLEY
Otišao sam do kuće bake i djeda.
Vidio sam baku u kući.
Uzeo sam kamenje sa šljunčanog prilaza.
Bacio sam kamenje u kantu straga kako bih je namamio da izađe.
Ne znam. To je...
I...
Izašla je. Čim me je pogledala, upucao sam je.
Na kraju sam joj prišao.
Još se tresla.
Pomislio sam da je možda još živa.
Pa sam joj ispalio metak u potiljak.
„Sjebao sam.”
To mi je prvo prošlo kroz glavu. „Sjebao sam.
Što sam učinio?”
NAKON ŠTO JE UPUCAO BAKU, CHRISTIAN SE VRATIO ASHLEY
Vratio se i bio je izvan sebe.
Odmah sam znala da nešto nije u redu.
Mahao je oružjem i govorio: „Požuri, uzmi stvari i ulazi u auto.”
Vikao je na mene jer nisam bila dovoljno brza.
Bila sam zbunjena.
Rekao mi je da je ubio baku.
Mislim da to nisam odmah pojmila u potpunosti,
a čak ni nakon toga.
Rekao mi je, ali mu nisam baš vjerovala.
Ne znam u kojem se trenutku moj mozak odlučio ugasiti
tijekom svega toga.
Kao da se nisam htjela suočiti s tom stvarnosti.
Činila sam što mi je rekao bez oklijevanja.
Nisam ni pomislila na to da se spasim.
Ne znam zašto mi to nikad nije palo na pamet.
PAR JE UKRAO AUTO CHRISTIANOVE BAKE I POBJEGAO
ČETIRI SATA POSLIJE CHRISTIANOV DJED PRONAŠAO JE SVOJU SUPRUGU MRTVU
NEMA SLOBODNIH SOBA
ASHLEY I CHRISTIAN UHIĆENI SU SLJEDEĆI DAN
PREŠLI SU VIŠE OD 320 KM DO MOTELA U OKLAHOMI
Odmah sam priznao policajcu da sam ja kriv i da ona nije sudjelovala.
Iskreno, ona je bila samo nevina promatračica.
Ona...
ne zaslužuje biti zatvorena zbog moje pogreške, znate?
Ne mogu opisati kakav je osjećaj probuditi se jedno jutro
sa spoznajom da si sjedio pored ubojice u školskom autobusu.
I dan-danas teško mi je to pojmiti.
Ali mislim
da nije bilo Ashley, ovo se ne bi ni dogodilo.
Ja sam Eric Shelton.
CHRISTIANOV PRIJATELJ
Išao sam u školu s Ashley i Christianom.
Poznajem Christiana vjerojatno 12 ili 13 godina.
Opisao bih Christiana kao samozatajnu osobu.
Vidjelo se da je vrlo inteligentno dijete.
Bio je pametan i marljiv.
Samo nije bio baš druželjubiv.
Nema sumnje u to da se Christian borio s demonima iz prošlosti.
Ali imao je dobre ocjene u školi
i u razgovoru s njim vidjelo se da ga čeka dobra budućnost.
Imao je plan, želio je nešto postići.
Ashley je bila godinu starija od Christiana i mene.
A kad si u srednjoj, ta jedna godina čini ogromnu razliku.
Što se tiče njihova odnosa,
držao ju je kao kap vode na dlanu.
Da mu je rekla da skoči s litice,
ne samo da bi to učinio, već bi i pitao što da obuče.
Teško je reći što se događa iza zatvorenih vrata
jer očito ne mogu sve znati.
No vidio sam kakav su odnos imali.
Ona je vodila glavnu riječ.
No odjednom, kad se dogodilo nešto loše,
nešto takvo,
što je kažnjivo,
ona tvrdi da nije nikako sudjelovala.
To mi je neobično.
SUDNICA OKRUGA LAMAR
Od početka smo ovo promatrali kao slučaj
u koji su umiješane dvije osobe.
No teško mi je zaključiti zašto se to dogodilo.
Rekla bih da ne postoji jasan motiv.
Ja sam Jill Drake,
bila sam pomoćnica tužitelja u okrugu Lamar u Teksasu,
kad je ovo ubojstvo počinjeno.
Otpočetka sam radila na slučaju.
Kad smo primili poziv i saznali da je riječ o obitelji Sims,
rekli smo: „O, Bože, Christian Sims bio je žrtva u jednom prethodnom slučaju.”
Počela su nam navirati sjećanja.
Christian je 2006. godine bio žrtva nasilja nad djecom.
Bio je to užasan slučaj.
Dečko njegove majke zlostavljao ga je fizički, a možda i seksualno
kad je Christian imao osam godina.
Majka je završila s nekim tipom.
Zvao se Anthony Trenton Barbour. Sjećam se.
Ne znam. Teško mi je govoriti o tome.
Rekao bih da je bio poremećen.
Na kraju se dogodilo mnogo toga.
Recimo, dobivao sam batina.
Bojao sam se. Mokrio sam u krevet.
A jedan od njegovih lijekova za to bio bi da uzme štipaljku
i stavi mi je... na moje intimne dijelove.
Rekao bih da je to bio seksualan čin.
Kao tužiteljica koja radi na slučajevima zlostavljanja djece, teško mi je čuti
sve što Christian tvrdi da se dogodilo, a za nešto od toga znam da je istina.
Boli me kad to čujem.
USPORITE DJECA SE IGRAJU
Bila je to užasna situacija za njega dok je bio dijete.
GODINE 2007. URED JILL DRAKE TUŽIO JE ANTHONYJA „TRENTA” BARBOURA
ZA ZLOSTAVLJANJE DJECE
OSUĐEN JE NA 20 GODINA ZATVORA
CHRISTIAN JE PREDAN NA SKRB BAKI I DJEDU
Njegovi baka i djed bili su poznata i poštovana obitelj.
Dali su sve od sebe da mu pruže dom.
No to je dijete imalo PTSP.
Morao je raditi na rješavanju tih problema
kroz cijelu svoju adolescenciju.
Nadali smo se da će uz ljubav u kućanstvu obitelji Sims
dobiti tu pomoć.
Preselio sam se k baki i djedu.
Oprostite na prostoti, ali jebote.
Baš bih i mogao govoriti o tome.
O mrtvima sve najbolje,
ali moja je baka bila najgora,
najotrovnija osoba koju poznajem.
Baka me zlostavljala psihički, fizički i seksualno.
Dolazila bi kasno navečer.
Radila mi je gotovo isto što i Trent,
ali umjesto da me tuče, pokušala mi je drukčije nauditi.
Zgrabila bi me za genitalije i okrenula ruku.
Ne znam, ponekad je znala biti pravi sadist.
Puno gora od Trenta.
To je bilo vrlo zanimljivo.
Prvi put čujem takve optužbe.
Nerado opovrgavam kad netko kaže da je bio žrtva zlostavljanja.
Mogu reći da nisam sigurna vjerujem li u to.
Da mu je baka učinila nešto što ga je potaknulo na ubojstvo,
onda bi sigurno bilo važno da to kaže odvjetniku na suđenju.
SLUČAJ CHRISTIANA SIMSA NIJE ZAVRŠIO NA SUDU
UMJESTO TOGA PRIZNAO JE KRIVNJU U ZAMJENU ZA 35 GODINA U ZATVORU
Šokantno mi je što Christian govori da ga je baka zlostavljala.
Da se to saznalo,
sigurno bismo to istražili i uzeli u obzir.
To nam je posao. Tužitelji traže pravdu.
Ali uperio je pištolj u nju i pucao joj u obraz,
upucao ju je u lice.
Rekla bih
da je to njegov način da se osjeća bolje
što je u zatvoru jer ju je ubio.
U USPOMENU NA ANNIE LOIS SIMS
Moja je mama bila najbolja mama koju sam mogla imati.
Bila je brižna i puna ljubavi.
To što Christian kaže da ga je moja mama zlostavljala
stvarno je šokantno.
KĆI ANNIE LOIS SIMS
To mi je još jedna uvreda,
još jedan nož u leđa, što...
Moji su roditelji učinili sve to za tebe, a ti tako reagiraš.
Ja sam Laurie Geer,
moja je mama bila Annie Lois Sims.
Ovo je fotografija mame i tate.
Ovo je vjerojatno odmah nakon crkve.
Ovo mi je mama u kuhinji.
Da.
Da je bar mogu nazvati i tražiti savjet za kuhanje.
Kad su moji roditelji primili Christiana,
bili su u potpunosti sigurni da je to ispravno.
I nema šanse da bi ga moja mama zlostavljala.
Nije bila takva i nikad ne bi učinila takvo što.
Odgojili su ga kao mog brata i mene.
Ali proživio je nešto grozno,
pa su mu pokušali naći potrebnu pomoć i terapiju
te osigurati stabilan dom pun ljubavi
kako bi mu i tako pružili podršku.
Nije bilo ničega što je htio, a nije dobio.
Prvi sam put saznala za Ashley kad su skupa išli na maturalnu
i kad sam vidjela fotografije.
Na fotografiji se vidjelo da mu se jako sviđa.
No kad se Ashley pojavila, Christian se u potpunosti promijenio.
Postao je buntovan, svadljiv
i slično.
Ne vjerujem da bi Christian učinio takvo što
da nije upoznao Ashley i bio u vezi s njom.
Mrzim Ashley Morrison.
Ne bismo smjeli mrziti, ali mrzim je.
Mislim da je Ashley jednako kriva kao Christian. Bez sumnje.
Mislila je da može što god želi
i da neće morati snositi posljedice.
Znala sam da je Ashley promijenila priču.
Mislim da je vrlo manipulativna.
TEKSAŠKI ODJEL ZA JAVNU SIGURNOST
POLICIJA JE NAKON UHIĆENJA NEKOLIKO PUTA RAZGOVARALA S ASHLEY MORRISON
Kad god nas čeka razgovor, nadamo se najboljem ishodu.
Kad sam trebao razgovarati s Ashley, nadao sam se da će mi reći
pravu istinu o svemu što se dogodilo
i odgovoriti mi na sva moguća pitanja.
Ali dobijem li ikad to što želim? Ne.
Ja sam Stacy McNeal.
Ja sam teksaški rendžer koji radi u Parisu u Teksasu.
Kad sam tek upoznao Ashley...
prvi mi je dojam bio
da izgleda kao tipična 17-godišnja učenica srednje škole,
možda malo nezrelo.
Govorila je vrlo slobodno i otvoreno
i odlučila je razgovarati sa mnom bez prisutnosti svoje odvjetnice.
Tvrdila je da tad nije znala
da je Christianova baka uopće mrtva.
I dala je izjavu
da Christian nije imao pušku kad je izašao iz kuće.
Ashley je govorila:
„Ja sam samo jadna, uplašena djevojka
koja se bojala da će Christian učiniti nešto mojoj obitelji
ako ne pođem s njim.”
DVA TJEDNA POSLIJE STACY MCNEAL DRUGI JE PUT RAZGOVARAO S ASHLEY
SOBA ZA RAZGOVORE
Na drugom razgovoru
trudila se ne govoriti ništa što bi je povezalo sa zločinom,
no na kraju je zapravo
dodatno potvrdila svoju umiješanost.
U drugom je razgovoru promijenila mnogo bitnih informacija.
Priznala je da je pomogla Christianu napuniti pušku.
Tad je prvi put priznala da je Christian imao oružje kad je otišao.
Zatim je priznala da joj je Christian rekao
da mu je bila namjera otići onamo
i ubiti Mikea i Annie Lois Sims.
FOTOGRAFIJE S MJESTA ZLOČINA
Nikome nije rekla i ništa nije poduzela.
Nije učinila ništa da bi to spriječila.
Surađivali su s ciljem da počine taj zločin.
Nema sumnje da je sudjelovala. Optužena je. Ubojica je.
DANA 12. OŽUJKA 2015. ASHLEY MORRISON OPTUŽENA JE
ZA UBOJSTVO ANNIE LOIS SIMS PREMA TEKSAŠKOM ZAKONU O SUUČESNIŠTVU
Možete pomisliti: „Ne možete me optužiti za ubojstvo
ako ja nisam osoba koja je pucala.”
No u Teksasu, ako bilo kako pomognete u počinjenju zločina,
smatra vas se odgovornima.
Smatra vas se krivima, bez obzira na to tko je povukao okidač.
Vjerovali smo da je Ashley Morrison pomogla Christianu
prije, tijekom i nakon zločina.
ASHLEY MORRISON NEGIRALA JE SUDJELOVANJE U ZLOČINU I ODBILA JE NAGODBU
DANA 24. SRPNJA 2017. NJEZIN JE SLUČAJ ZAVRŠIO NA SUDU
Jedan od ključnih dokaza na sudu
bile su poruke između Ashley Morrison i Christiana Simsa.
Ove su poruke poslane 16. prosinca 2014. godine,
dva dana prije ubojstva.
Christian: „Idem do bake i djeda. Opljačkat ću ih do gole kože.
Morat ćemo krenuti rano.”
Ashley: „Da, bez auta i love.”
„Ili sve to od bake i djeda.”
Ashley: „Da, valjda.”
Christian: „Možemo to učiniti večeras.”
Ashley: „Ne znam hoće li me ona pustiti da idem.
Osobito ako se tata umiješa.”
„Neka odjebu, ubit ću tvog tatu.”
„Okej.”
Prema ovim porukama
vrlo nam je jasno da su planirali otići.
Htjeli su opljačkati baku i djeda do gole kože
i ubili bi sve koji im se nađu na putu.
Sve je u porukama.
„Ubit ću tvog tatu.” „Okej.”
Što je to?
Ona je sudionica.
Izjavila sam da nisam kriva jer se nisam smatrala krivom.
Mislila sam da će istina izaći na vidjelo
i da će vidjeti... Da će vidjeti tko sam.
I...
da će sve biti u redu i da ću moći ići kući.
No s obzirom na to da ga nisam prijavila prije toga,
nakon što mi je rekao što namjerava,
rekli su da sam jednako kriva kao i da sam pucala.
Iako nisam ja pucala.
Nisam znala da je stvarno u stanju ubiti baku.
Mislim, rekao mi je to,
ali kao što sam rekla, nisam mu baš vjerovala.
Mislim, razumijem da smo razgovarali o svačemu,
ali to su samo poruke nekoga tko je bio bijesan i povrijeđen.
Mislim, koja bi 17-godišnjakinja mislila
da će njezin 16-godišnji dečko zbilja to učiniti, zar ne?
Tko bi to mogao očekivati?
NAKON DVODNEVNOG SUĐENJA POROTA JE PROGLASILA ASHLEY KRIVOM
OSUĐENA JE NA 30 GODINA ZATVORA,
SAMO PET GODINA MANJE OD CHRISTIANA
Iskreno, smatram to malo nepravednim.
Kad sad razmišljam o tome,
mislim da nisam mogla učiniti ništa da je spasim.
Ashley kaže da smatra da je to bilo nepravedno.
No podigli smo optužnicu i osuđena je.
To je sve.
Ashley tako samo mijenja priču u glavi kako bi se mogla nositi s tim.
Meni je to izgovor.
To je nešto što ona govori
kako bi se osjećala bolje zbog toga što je svojevoljno pošla s njim.
Na suđenju su tužitelji rekli
da nema nikakve sumnje u to da je Ashley Morrison sudjelovala u zločinu.
No ključni dokaz koji me zabrinjava
jest izjava Christiana Simsa.
„Sve sam ja učinio. Ona nije imala veze s tim.”
ASHLEY MORRISON ŽALILA SE NA PRESUDU ODMAH NAKON IZRICANJA
Ja sam Roland Mosher.
Radim kao odvjetnik u Teksasu.
Radim kao branitelj
i odradio sam većinu posla na njezinoj žalbi.
Mislim da je na neki način
Ashley bila umiješana u djela Christiana Simsa.
Nije zvala policiju.
Nije odbila ući u auto s njim.
Otišla je s njim.
No ima dovoljno dokaza za to da je Ashley bila prisiljena.
Zakon o suučesništvu navodi da morate svojevoljno sudjelovati.
No ako si prisiljen, to nije svojevoljno.
Tužiteljstvo je tvrdilo da 17-godišnja Ashley
nije pokušala odbiti ni spriječiti
svog očito emocionalno nestabilnog dečka s ubojitim namjerama.
No ako ti ludi dečko pokuca na vrata i kaže:
„Ja idem, ti ideš sa mnom i planiram ubiti nekoga danas”,
razumno je zaključiti da će, ako ga na neki način uvrijedite
ili ako ga vaša obitelj uzruja,
oni biti sljedeći.
PARIS, TEKSAS OSNOVAN 1844.
ASHLEY MORRISON USPJEŠNO SE ŽALILA NA PRESUDU U OŽUJKU 2019.
ODOBRENO JOJ JE NOVO SUĐENJE
Za ovaj je zločin odgovoran Chris,
a ne Ashley.
Kad ljudi optužuju Ashley,
djelomično to čine zato što joj se pripisuju namjere
koje uopće ne smatram točnima.
Ja sam Rycke Marshall. Ja sam klinička psihologinja.
Odradila sam procjenu Ashley Morrison.
Imam njezino potpuno dopuštenje govoriti o ovom slučaju.
Sastala sam se s Ashley četiri puta i provele smo 12 sati skupa.
Bila je ljubazna, ali traumatizirana.
Povremeno je djelovala gotovo djetinjasto.
Ona je netko koga se može lako izmanipulirati.
Adolescentu kojeg policija ispituje bez prisutnosti odvjetnika
to bi bilo zastrašujuće.
To nisu pošteni uvjeti.
Mislim da nije iznenađujuće to što je promijenila priču.
Chris je rekao:
„Mogao bih ti ubiti roditelje
i učiniti da izgleda kao ubojstvo i samoubojstvo.”
Njoj se to činilo kao stvarna prijetnja.
Stoga je morala poći s njim.
Znate, to je bio Chrisov plan,
njegova djela i njegove misli.
Ona to nije htjela.
Mrzim kad mi se čini da nekoga tretiraju nepošteno.
Mislim da bi imala dobre izglede za drukčiji ishod
kad bi joj ponovno sudili.
No, nažalost, nije se tako odvilo.
SEDAM MJESECI NAKON ŽALBE
ASHLEY SE ODREKLA PRAVA NA DRUGO SUĐENJE
I IZJASNILA SE KRIVOM
DANA ČETVRTOG OŽUJKA 2020. PONOVNO JE OSUĐENA NA 30 GODINA ZATVORA
Na drugom suđenju izjasnila sam se krivom
jer sam bila kriva.
Jesam kriva.
Bez obzira na moje stanje uma,
bez obzira na to što je prijetio mojoj obitelji,
bez obzira na sve to, imala sam izbor.
Mogla sam ga pokušati spriječiti.
Mogao sam potražiti pomoć.
Preuzimam odgovornost za svoje odluke.
Ne znam bih li to mogla spriječiti,
ali velik dio mene želi da sam barem pokušala.
TRI MJESECA NAKON PRVOG RAZGOVORA
ASHLEY MORRISON PRISTALA JE ODGOVORITI NA DODATNA PITANJA
Opet sam dobila 30 godina.
Iskreno, to mi se čini nepravednim jer nisam ja počinila to ubojstvo.
Govorim to iz svoje perspektive.
Govorim to jer vidim da mi život prolazi.
No ovo je moja prilika da kažem istinu.
Bila sam prestravljena kad sam razgovarala s policijom.
Ali vrlo se jasno sjećam da sam pomislila:
„Ne bi mi vjerovali kad bih im rekla istinu.”
Htjela sam sve prikazati u boljem svjetlu.
Da sam barem govorila istinu od početka
jer sad u zraku visi pitanje: „Što je onda prava istina?”
Kad sam trebao razgovarati s Ashle y,
između prvog i drugog razgovo ra
promijenila je mnogo bitnih informacija.
Priznala je da je pomogla Christianu napuniti pušku.
Zatim je Ashley priznala da joj je Christian rekao
da namjerava ubiti Mikea i Annie Lois Sims.
Nisam išla do kuće njegovih djeda i bake.
Nisam počinila ubojstvo.
I smatram da mu nisam pomogla napuniti pušku.
Na tlu je bilo mnogo metaka.
Htio je da ih pokupim i izbrojim.
To je sve što sam učinila.
Očito, kad se sjetim toga,
nemoguće je da nisam pomislila da planira nauditi nekome, zar ne?
To svi misle. No istovremeno
ne smatraš da je netko sposoban učiniti takvo što,
osobito netko koga voliš, netko u koga si zaljubljen.
Bilo je jasno da je Ashley Morrison pomogla Christianu
prije, tijekom i nakon zločina.
Ubili bi sve koji im se nađu na putu.
Christian: „Ubit ću tvog tatu.”
Ashley: „Okej.”
„Ubit ću tvog tatu.” „Okej.”
Što je to?
Ona je sudionica.
Te poruke izgledaju užasno. Jasno mi je.
Jasno mi je da drugima to izgleda loše.
No znam da ga nisam shvaćala ozbiljno.
Kad god sam rekla „dobro” ili „okej”,
htjela sam reći: „Kako god ti kažeš.”
Nisam ga shvaćala ozbiljno.
Ali postalo je ozbiljno.
Definitivno žalim za time
što to nisam pokušala spriječiti.
I da mogu reći nešto obitelji Sims, rekla bih im,
iako se time ne mogu iskupiti, da mi je stvarno žao.
No istovremeno ne mogu preuzeti odgovornost za njegova djela.
Smatram da bih trebala biti u zatvoru zbog svog sudjelovanja.
Da.
Smatram li da sam trebala dobiti 30 godina zbog toga?
Ne.
Jer je čovjek koji je povukao okidač
i smislio plan dobio samo 35.
I CHRISTIAN SIMS PRISTAO JE ODGOVORITI NA DODATNA PITANJA
Upucao sam baku jer me je tukla i zlostavljala kao dijete.
Ne bih to bio učinio ni iz kojeg drugog razloga.
Ali od samog početka nije bilo plana.
Iskreno, nevjerojatno sam inteligentan.
I ne želim da to zvuči kao da sam šupak ili takvo što,
ali da sam to isplanirao, odigralo bi se skroz drukčije.
Nisam spomenuo to zlostavljanje
zato što nisam mislio da bi mi vjerovali.
To što Christian kaže da ga je moja mama zlostavljala
stvarno je šokantno.
Nikad ne bi učinila takvo što.
To mi je još jedna uvreda,
još jedan nož u leđa, što...
Moji su roditelji učinili sve to za tebe, a ti tako reagiraš.
Ne mogu nikako uvjeriti druge u to.
Nisu bili ondje. Nisu to doživjeli.
Iskreno,
ne kajem se što je mrtva.
Mislim da je zaslužila nešto još mnogo gore.
Samo mi je krivo što sam ja ta budala koja je to učinila.
Iskreno, ne mogu reći što je Ashley mislila.
Mislim da je to što vam je rekla
dio istine s hrpom izmišljotine.
Recimo, to što govori da me se boji.
Tretirao sam je kao princezu.
I nikad joj nikako nisam naudio.
Nisam je tjerao ni na što.
Prijevod titlova: Matej Ivanković